b'\n_START_ARTICLE_\nBela kirnja\n_START_SECTION_\nOpis\n_START_PARAGRAPH_\nBela kirnja zraste v dol\xc5\xbeino do 120\xc2\xa0cm in lahko tehta do 25\xc2\xa0kg. Raz\xc5\xa1irjena je po ju\xc5\xbenem Sredozemskem morju in v subtropskih vodah vzhodnega Atlantika. Manj\xc5\xa1a populacija bele kirnje je tudi v Jadranskem morju ob Kornatih. Osnovna barva te vrste rib je bela, pre\xc4\x8dno pa ima bela kirnja pet temnej\xc5\xa1ih prog, ki so med osebki razli\xc4\x8dno mo\xc4\x8dno poudarjene. \xc5\xbdivi v skalnih razpokah nad pe\xc5\xa1\xc4\x8denim ali blatnim dnom na globinah med 15 in 200 metri. Je roparska riba, ki se hrani z ribami, glavono\xc5\xbeci in razli\xc4\x8dnimi vrstami rakov. Zna\xc4\x8dilno za to vrsto je, da so vse mladice \xc5\xbeenskega spola, pri starosti 10 let, pri masi okoli 8\xc2\xa0kg pa spremenijo spol.'